CELEX: 32014D0727
Language: hu
Date: 2014-10-20 00:00:00
Title: A Tanács 2014/727/KKBP határozata ( 2014. október 20. ) a líbiai helyzetre tekintettel hozott korlátozó intézkedésekről szóló 2011/137/KKBP határozat módosításáról

21.10.2014   
            
            
               HU
            
            
               Az Európai Unió Hivatalos Lapja
            
            
               L 301/30
            
         A TANÁCS 2014/727/KKBP HATÁROZATA
   (2014. október 20.)
   a líbiai helyzetre tekintettel hozott korlátozó intézkedésekről szóló 2011/137/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:
   
               (1)
            
            
               A Tanács 2011. február 28-án elfogadta 2011/137/KKBP határozatot (1).
            
         
               (2)
            
            
               A Líbiára vonatkozó 1970 (2011) ENSZ BT-határozat alapján létrehozott szankcióbizottság 2014. június 27-én naprakésszé tette a korlátozó intézkedések hatálya alá tartozó személyek és szervezetek jegyzékét. A 2011/137/KKBP határozat I. és III. mellékletében foglalt jegyzéket ezért ennek megfelelően módosítani kell.
            
         
               (3)
            
            
               Az ENSZ Biztonsági Tanácsa 2014. augusztus 27-én elfogadta a 2174 (2014) sz. ENSZ BT-határozatot, amellyel kiterjesztette az 1970 (2011) ENSZ BT-határozat 22. pontjában és az 1973 (2011) ENSZ BT-határozat 23. pontjában említett utazási tilalomnak és vagyoni eszközök befagyasztására irányuló intézkedéseknek az alkalmazását.
            
         
               (4)
            
            
               Ezen túlmenően a 2174 (2014) ENSZ BT-határozat módosítja az 1970 (2011) ENSZ BT-határozatnak a 2009 (2011) ENSZ BT-határozat 13. pontja, valamint a 2095 (2013) ENSZ BT-határozat 9. és 10. pontja által módosított 9. pontjában elrendelt fegyverembargó hatályát. A fegyverembargó hatályának pontosítása érdekében ezért a 2011/137/KKBP határozatot módosítani kell.
            
         
               (5)
            
            
               A 2011/137/KKBP határozatot ezért ennek megfelelően módosítani kell.
            
         
               (6)
            
            
               E módosítások egy részének végrehajtásához az Unió további fellépése szükséges,
            
         ELFOGADTA EZT A HATÁROZATOT:
   1. cikk
   A 2011/137/KKBP határozat a következőképpen módosul:
   
               1.
            
            
               A 2. cikk helyébe a következő szöveg lép:
               „2. cikk
               (1)   Az 1. cikk nem alkalmazandó a következőkre:
               
                           a)
                        
                        
                           a kizárólag humanitárius vagy védelmi célokat szolgáló, halált nem okozó katonai felszerelések, illetve belső elnyomás céljára alkalmas felszerelések szolgáltatása, értékesítése vagy transzfere;
                        
                     
                           b)
                        
                        
                           az említett felszerelésekhez kapcsolódó technikai, képzési vagy egyéb segítségnyújtás, személyi állomány rendelkezésre bocsátását is beleértve;
                        
                     
                           c)
                        
                        
                           az említett felszerelésekhez kapcsolódó pénzügyi támogatás.
                        
                     (2)   Az 1. cikk nem alkalmazandó a következőkre:
               
                           a)
                        
                        
                           fegyverek és azokhoz kapcsolódó hadianyagok szolgáltatása, értékesítése vagy transzfere;
                        
                     
                           b)
                        
                        
                           az említett felszerelésekhez kapcsolódó technikai, képzési vagy egyéb segítségnyújtás, személyi állomány rendelkezésre bocsátását is beleértve;
                        
                     
                           c)
                        
                        
                           az említett felszerelésekhez kapcsolódó pénzügyi támogatás,
                        
                     amennyiben azt az 1970 (2011) ENSZ BT-határozat 24. pontja értelmében létrehozott bizottság (a továbbiakban: a bizottság) előzetesen jóváhagyta.
               (3)   Az 1. cikk rendelkezései nem vonatkoznak az Egyesült Nemzetek Szervezete (ENSZ) személyzet, a média képviselői, valamint a humanitárius és a fejlesztési szervezetek munkatársai és az őket kísérő személyzet általi kizárólagos használat céljából átmeneti jelleggel Líbia területére bevitt kézi- és könnyűfegyverek, valamint az azokhoz kapcsolódó hadianyagok szolgáltatására, értékesítésére vagy transzferére, amennyiben ezekről a bizottságot előzetesen értesítették, és a bizottság az értesítéstől számított öt munkanapon belül nem hozott elutasító határozatot.
               (4)   Az 1. cikk rendelkezései nem vonatkoznak a líbiai kormány részére kizárólag biztonsági vagy leszerelési támogatásra szánt, halált nem okozó katonai felszerelések szolgáltatására, értékesítésére vagy transzferére, valamint az említett felszerelésekhez kapcsolódó technikai, képzési vagy pénzügyi segítségnyújtásra.
               (5)   Az 1. cikk rendelkezései nem vonatkoznak az olyan védőruházat – köztük a golyóálló mellények és a katonai sisakok – szolgáltatására, értékesítésére vagy transzferére, amelyet az ENSZ, az Unió vagy annak tagállamai személyzetének tagjai, a média képviselői, valamint a humanitárius és a fejlesztési szervezetek munkatársai és az őket kísérő személyzet kizárólag személyes használatra, átmeneti jelleggel vittek be Líbia területére.
               (6)   Az 1. cikk rendelkezései nem vonatkoznak a kizárólag humanitárius vagy védelmi célokra szánt, halált nem okozó katonai felszerelések szolgáltatására, értékesítésére vagy transzferére, valamint az említett felszerelésekhez kapcsolódó technikai vagy képzési segítségnyújtásra.”
            
         
               2.
            
            
               Az 5. cikk (1) bekezdése a) pontjának helyébe a következő szöveg lép:
               
                           „a)
                        
                        
                           az 1970 (2011) ENSZ BT-határozat I. mellékletében felsorolt személyek, valamint a Biztonsági Tanács vagy a bizottság által az 1970 (2011) ENSZ BT-határozat 22. pontjának, az 1973 (2011) ENSZ BT-határozat 23. pontjának és a 2174 (2014) ENSZ BT-határozat 4. pontjának megfelelően jegyzékbe vett további személyek, az e határozat I. mellékletben felsoroltak szerint;”
                        
                     .
            
         
               3.
            
            
               A 6. cikk (1) bekezdése a) pontjának helyébe a következő szöveg lép:
               
                           „a)
                        
                        
                           az 1970 (2011) ENSZ BT-határozat II. mellékletében felsorolt személyek és szervezetek, valamint a Biztonsági Tanács vagy a bizottság által az 1970 (2011) ENSZ BT-határozat 22. pontjának, az 1973 (2011) ENSZ BT-határozat 19. és 23. pontjának, továbbá a 2174 (2014) ENSZ BT-határozat 4. pontjának megfelelően jegyzékbe vett további személyek és szervezetek, az e határozat III. mellékletben felsoroltak szerint;”
                        
                     .
            
         2. cikk
   A 2011/137/KKBP határozat I. és III. melléklete az e határozat mellékletében meghatározottak szerint módosul.
   3. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   
      Kelt Luxembourgban, 2014. október 20-án.
      
         
            a Tanács részéről
         
         
            az elnök
         
         C. ASHTON
      
   
   
      (1)  A Tanács 2011/137/KKBP határozata ( 2011. február 28. ) a líbiai helyzetre tekintettel hozott korlátozó intézkedésekről (HL L 58., 2011.3.3., 53. o.).
   
      MELLÉKLET
      A 2011/137/KKBP határozat I. és III. mellékletében szereplő következő személyekre vonatkozó bejegyzések helyébe az alábbi bejegyzések lépnek:
      
                   
               
               
                  
                     DORDA, Abu Zayd Umar
                  
                  A Külső Biztonsági Szervezet igazgatója. A rezsim támogatója. A külső hírszerző hivatal vezetője.
                  Feltételezett állapot/tartózkodási hely: őrizetben van Líbiában.
                  Az ENSZ általi jegyzékbe vétel időpontja: 2011.3.17. (Az EU általi jegyzékbe vétel: 2011.2.28.).
               
            
                   
               
               
                  
                     AL-SENUSSI, Abdullah, ezredes
                  
                  Rendfokozata: ezredes
                  Születési idő: 1949
                  Születési hely: Szudán
                  
                     másképp: Ould Ahmed, Abdoullah
                  Útlevél szám: B0515260
                  Születési idő: 1948
                  Születési hely: Anefif (Kidal), Mali
                  Kiállítás dátuma: 2012. január 10.
                  Kiállítás helye: Bamako, Mali
                  Lejárat dátuma: 2017. január 10.
                  
                     másképp: Ould Ahmed, Abdoullah
                  Mali azonosító száma: 073/SPICRE
                  Születési hely: Anefif, Mali
                  Kiállítás ideje: 2011. december 6.
                  Kiállítás helye: Essouck, Mali
                  A katonai hírszerzés igazgatója. A katonai hírszerzés részt vett a tüntetők elleni erőszakos cselekményekben. A gyanú szerint közreműködött az Abu Salim börtönben végrehajtott mészárlásban. Távollétében elítélték az UTA-merényletben való részvételért. Muammar KADHAFI sógora.
                  Feltételezett állapot/tartózkodási hely: őrizetben van Líbiában.
                  Az ENSZ általi jegyzékbe vétel időpontja: 2011.3.17. (Az EU általi jegyzékbe vétel: 2011.2.28.).